AlexejDobrolubov/national_council_slovak_2010 huggingface dataset:
52. schôdza NR SR - 3.deň - A. dopoludnia
Dátum: 2026-05-28
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Remišová, za tvoje vystúpenie a tu sa postupne začína odkrývať, ako to tu funguje počas tejto vlády pod gesciou strany HLAS. Ďakujem ešte raz pani poslankyni Gažovičovej, ktorá otvorila Pandorinu skrinku pri tomto zákone, pretože oni si mysleli, že im to v tichučku prejde, upravia si podmienky, nikto nebude vedieť, ako sa tie granty budú rozhodovať, ale zrazu sa zisťuje a celé Slovensko zisťuje, že máme tu opäť modus operandi strany HLAS. Pamätáte si ešte na sestru Petra Pellegriniho, ktorá mu požičiavala luxusné autá, ktorá mu platí dovolenky, ktorá chodí v jeho mene na rôzne konferencie, ktoré platia rôzni ľudia, ktorí sú oligarchovia prepojení na rôzne finančné skupiny? Tak dnes tu máme presne tento istý model. Sestra poslankyňa, ktorá to vybaví, že to prejde v pléne. Brat to vybaví a bude vedieť rozdávať dotácie krížom-krážom, komu sa bude chcieť, tomuto dajú. Takže dnes, dámy a páni, poslanci vládnej koalície, ja vás vyzývam, aby ste buď vyzvali svoju kolegyňu, pani poslankyňu Puškárovú, aby sa vzdala poslaneckého mandátu, alebo vyzývam pani poslankyňu Puškárovú, aby vyzvala svojho brata Michala Puškára, aby sa vzdal svojich funkcií, či už na úrade podpredsedu vlády, alebo funkcie podpredsedu tej agentúry, kde on je zvolený za podpredsedu. Lebo keď to neurobíte, celé Slovensko bude vedieť, že tieto granty, tieto schémy, tieto dotácie sa rozdávajú na základe toho, že brat so sestrou sa dohodli. A presne to, čo v tom HLAS-e robíte od začiatku, funguje tak, že dávate granty, dotácie, prideľujete peniaze len svojim ľuďom. Toto je priame rodinkárstvo v priamom prenose.
52. schôdza NR SR - 3.deň - A. dopoludnia
Dátum: 2026-05-28
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne, takže chcem tiež poďakovať pani poslankyni Gažovičovej, že otvorila túto tému, lebo tak ako aj spomínali moji kolegovia, na jednej strane sa tu dozvedáme, že tie granty zrazu, tie väčšie granty, jednoducho to prerozdeľovanie sa mení. Nikto nevie, ako to bude vyzerať a teraz zrazu pozeráme, že pani poslankyňa Puškárová sedí tam hore v tej rade a červená sa. A keď sa spomenie jej brat, ktorý je podpredsedom APVV, to znamená agentúry na podporu výskumu a vývoja, tak zrazu to nejakým spôsobom do seba zapadá. Mali by ste, pani Puškárová, sa postaviť pred plénom, pred tento pult a povedať, či nie ste v konflikte záujmov. Pretože toto je veľmi blízke prepojenie rodinného príslušníka poslanca Národnej rady na svojho brata, ktorý je zhodou okolností podpredsedom tejto agentúry a zhodou okolností sa zrazu tie granty a tie podmienky zaujímavým spôsobom menia a nikto nevie, ako to bude. A keďže my vás už poznáme, ako fungujete vo vládnej koalícii a hlavne poznáme, ako to funguje v strane HLAS, pán Ferenčák je toho živým dôkazom, ktorý hovorí dennodenne, ako to funguje v strane HLAS, tak je tu veľké podozrenie, že ste, pani poslankyňa, v konflikte záujmov a ja by som sa nechcel dožiť toho, že by váš brat za veľmi pofidérnych podmienok tu rozhadzoval granty nejakým sponzorom HLAS-u, kamarátom, rodinným príslušníkom. Veď veľmi dobre vieme, pán Ferenčák by vám porozprával, ako fungujete v strane HLAS. Takže minimálne, pani poslankyňa, by ste nemali hlasovať, mali by ste povedať, že ste v konflikte záujmov a mali by ste vysvetliť, ako to celé je. Prečo zahmlievate, prečo tie granty, tie podmienky nie sú jasné a prečo celé Slovensko, celá veda jednoducho je v takom stave, v akom je vďaka vám.
52. schôdza NR SR - 2.deň - A. dopoludnia
Dátum: 2026-05-27
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Na pána poslanca Jakaba, ktorý tu spomenul tento incident, a dnes predseda parlamentu Richard Raši sa vlastne dostal na úroveň obžalovaného podpredsedu parlamentu Tibora Gašpara, lebo dnes mohol Richard Raši vycvičiť Gašpara a povedať mu, že mu tu nebude robiť štafáž, že buď nebude plniť jeho úlohy ako na policajnej stanici a mohol ukázať, že nejaká výšivka niekoho na nejakom saku poslanca Národnej rady, ktorý tu bol zvolený na základe vôle ľudí, ho tu nerozhodí, lebo on sa tiež chcel istý čas odčleniť od toho Smeru a nemalo by mu to vôbec vadiť. Ale teraz len ukázal, že klesol na dno Tibora Gašpara a ukázal, že si neváži názor, slobodný názor akéhokoľvek poslanca Národnej rady. Áno, vy teraz to môžete robiť, lebo ste v koalícii a odhlasujete si tu čokoľvek. Ale to, čo ste rozprávali, keď ste sa stali predsedom Národnej rady a hovorili ste, že nebudete robiť rozdiely medzi opozičnými a koaličnými, že budete používať férový m a budete ku každému sa správať slušne, teraz ste klesli na dno Tibora Gašpara, ktorý má jednoducho v sebe nenávisť a potrebuje za každú cenu tuná diktovať ako na policajnej stanici opozičným poslancom, čo môžu a čo nemôžu. Toto nie je ani demokratické, toto nie je ani slušné a toto nie je hodné predsedu parlamentu. Pán Raši, lebo by ste vedeli, dobre? Reagujem na pána Jakaba. A pán Karas, ešte vy, ten, čo tu nosíte pod pazuchou rentičky pre rôznych ľudí. Vy by ste mali byť ten posledný, ktorý tu niečo komentuje. Vy nie ste ani predseda parlamentu, ani podpredseda parlamentu, tak tu neškoľte z rokovacieho poriadku, kto, čo môže, kto, kde si môže nejaké sako nechať alebo nenechať. Tam bol s neznámym.
52. schôdza NR SR - 2.deň - A. dopoludnia
Dátum: 2026-05-27
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Je tu kopec otázok, ktoré ste otvorili a na ktoré zjavne poslanci za SNS nevedia odpovedať, lebo pozerám, že nikto z nich nie je prihlásený do rozpravy, nikto nereaguje na vás faktickou poznámkou. Jediné, na čo sa vás mohli, je tu, že pani poslankyňa z SNS vám niečo vykrikovala z ľavice, ale tak to bolo asi všetko. Ale ja sa zamýšľam nad tým, že ako vlastne ten nápad v tej SNS-ke mohol vzniknúť. Tak si to predstavme, že oni teraz sedeli na tom klube a rozmýšľajú, no ako, s čím by sme mohli prísť, aby sme si zvýšili tie percentá, aby sme sa dostali na tých 5 %, tak dajte tie návrhy. No a predpokladám, že asi zjavne nejaký ich kolega má nejakú známu rodinu alebo nejakého priateľa, ktorý mal asi svadbu a veľmi by sa im páčilo, keby tam Andrej Danko ich oddal. Tak si povedali, že to by bol super nápad. Keby ten Andrej Danko ešte chodil po tých svadbách a oddával tých novomanželov v tých tradičných rodinách, že to by fakt mohlo na tej svadbe, viete, tých 200 – 300 hostí, keby tam sa popilo, potancovalo, viete. Každá svadba nejaké tie percentíčka do tej SNS-ky. Čiže pravdepodobne asi tam treba hľadať ten zámer. Čo sa týka už nejakých právnych vecí, uznesení, potvrdení, tam už asi do takejto hĺbky nešli, ale ten nápad, že Andrej Danko bude tancovať na tých svadbách. Predstavte si to. Ja už si to teraz predstavujem, ako tam bude, viete. Príhovor, oddá ich, vypijú si na začiatku, na záver ešte si dajú aj nejakú modlitbu. Hneď máte 200 hlasov v kapsičke. Takže zjavne asi tamto treba hľadať, čo sa týka nejakých zákonností, právnych vecí. To už oni neriešia, ale ako pokus celkom pekný. Ale ja hovorím, že keď už chce ten Andrej Danko sobášiť, nech tých minimálne 500 € dá do toho košíčka tým novomanželom. Veď plat má veľmi dobrý.
52. schôdza NR SR - 2.deň - A. dopoludnia
Dátum: 2026-05-27
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Za tvoje vystúpenie a za tvoj pozmeňujúci návrh. Je to presne tak, ako si to povedal a krásne si vyzliekol do naha tu navrhujúcich poslancov. Ale ja chcem povedať, keďže sledujú tieto rokovania aj občania Slovenskej republiky, tak, aby bolo jasné, je takmer 10 hodín, 9:52, streda, pracovný deň. A máme tu v pléne, prosím pekne, jedného poslanca za stranu SMER, ktorý teraz tu prišiel. Máme tu dve poslankyne za stranu HLAS. Káder a tu je. Áno, kádre je OK. A traja poslanci za stranu SNS, no, keď nerátam predsedajúceho, ktorý tu musí sedieť. Čiže toto je presný obraz Národnej rady Slovenskej republiky. Namiesto toho, aby tu vládni poslanci do nohy sedeli, prijímali zákony pre ľudí, ktorí im pomôžu, ktoré im uľahčia život, tak oni si povedali, že oni dnes majú voľno, ešte si aj schválili, že dnes sa nebude hlasovať. To znamená, že oni dnes ani do parlamentu neprídu, ale 6000 platy, to áno. To im chutí. Toto je super. Toto, keď cinkne každý mesiac na účet, to je v poriadku. A tu sa pridávame aj k tomu pozmeňujúcemu návrhu pána poslanca Jakaba. Keď už chcete byť takíto svadobníci a chcete chodiť po tých svadbách, tak by ste mali mať tú guráž a z tých vysokých platov im minimálne tých 500 € tým svadobčanom dať. Takže, keď chcete, pán Danko, dostať tú SNS-ku nad tých 5 %, tak vám hovorím, spravte to a podporte pozmeňujúci návrh pána Jakaba. Vtedy tí ľudia fakt uveria, že to myslíte vážne a že im chcete pomôcť. A Pellegrini? Ten svadobný podvodník, ten by mal dávať tisícku, nie 500, takže môžete upraviť Jakabov návrh a Pellegrini nech aj dá 1000.
52. schôdza NR SR - 1.deň - B. popoludní
Dátum: 2026-05-26
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Poslanec Paľa, za podporu a za faktickú poznámku. Áno, presne, to je ten cieľ, aby fakt to nebolo o tom, že na jednej strane hovoríme, že ideme konsolidovať, ideme šetriť, ideme to obmedziť z 20 000 na 10 000 €, ale potom pred voľbami sa tu zvrhne tá predvolebná chuť rozdávať ceny komukoľvek a najlepšie čo najviac, aby každý sa potešil a potom fakt tá cena devalvuje a vôbec sa neušetria žiadne peniaze, lebo keď sa to rozdá 20 ľuďom, tak sa neušetrí v podstate vôbec a ešte sa navýšia tie prostriedky, ktoré na to idú. Preto áno, bolo by fajn, keby tam boli fakt ešte nejaké kritériá, lenže už na druhej strane si hovorím, že mal by mať nejakú súdnosť ten predseda Národnej rady, ale predseda alebo predseda vlády a fakt by to nemal rozdávať teraz mirnix-dirnix, ale aspoň to obmedziť na tých päť cien, si myslím, že by bol dobrý kompromis a že by sme ukázali aj ľuďom na Slovensku, že fakt to myslíme vážne s tou konsolidáciou. Áno, aj keď v malých sumách, ale to isté my hovoríme aj pri platoch ministrov, plate premiéra. Mali by sme sa pozrieť aj na to, čo sa deje v Maďarsku. Tam premiér nový, novozvolený, ktorý vyhral a deklasoval Viktora Orbána, ktorý bol tiež z dôvodu okolností 16 rokov pri moci, tak si znížil o polovicu plat a toto by sme mali a hlavne vy, vládni poslanci, ministri, by ste tie platy si mali znížiť tak, ako to bolo za nás, keď naši ministri mali polovičné platy a slúžili ľuďom. Snažili sa tú robotu odvádzať čo najlepšie. Takže treba ísť aj takými symbolickými symbolickými gestami. Ja viem, že tu sa neušetria miliardy, ale aj tisíce eur, keď sa ušetria, je to dobrý signál pre ľudí, ktorí žijú od výplaty k výplate, pre ľudí, ktorí majú veľmi ťažkú situáciu, pre študentov, ktorí si robia zbierky na školách, lebo im tečie do tried. Ďakujem pekne. Vyhlasujem
52. schôdza NR SR - 1.deň - B. popoludní
Dátum: 2026-05-26
Poslanec: Šipoš, Michal (SLOVENSKO)
Druh vystúpenia: Vystúpenie v rozprave

No, ctené kolegyne, ctení kolegovia. Tí, ktorí ste v pléne, ktorí sa venujete zákonom a nepozeráte hokej, tak chcem predložiť náš doplňujúci návrh za hnutie Slovensko, keďže si všímame, že poslanci za stranu Hlas, ak dobre čítam, sa rozhodli, že v rámci konsolidácie, šetrenia finančných prostriedkov chcú znížiť tú sumu na odmenu pre oceňovaných pri cene Jozefa Miloslava Hurbana, na štátnej cene Alexandra Dubčeka. Tak hovoríme si, že keď už tie peniažky ideme hľadať a potrebujeme šetriť, tak asi by bolo fajn, keby sme aj obmedzili ten počet odovzdaných cien, lebo ono tak zvykne pred voľbami sa roztrhnúť vrece s tým, že začnú sa rozdávať ceny kdekoľvek, len aby pekne a chrumkavo vyzerali tí, či už predseda parlamentu alebo predseda vlády, alebo ktokoľvek odovzdáva potom tie ceny. Tak sa potom robí z toho taká predvolebná kortešačka. Takže, ak ideme s cieľom ušetriť peniaze, náš návrh je doplňujúci návrh, aby sme obmedzili odovzdávanie tých cien na maximálne päť. Neznamená to, že tam dáme len piatim osobám, lebo stále zachováme aj ten princíp, že môžu to byť aj kolektívy. To znamená, že tých ľudí môže byť kľudne viac, ale je to taký mechanizmus, že každý rok, keď tie ceny odovzdávame, tak určite si myslím, že adekvátny počet odovzdaných tých cien je maximálne päť. Ja to ešte odôvodním k bodu 1 a 2 a potom prečítam aj pozmeňujúci návrh, keď musím, neviem, či treba prečítať alebo netreba. Dobre, tak už tým pádom len prečítam odôvodnenie. Navrhovaná právna úprava reaguje na návrhy na zníženie peňažného ocenenia spojeného so štátnymi cenami z dôvodu konsolidácie verejných financií. Cieľom predkladaného pozmeňujúceho návrhu je zabezpečiť, aby deklarovaný úsporný efekt nebol obchádzaný prípadným zvýšením počtu udeľovaných štátnych cien počas jedného dňa odovzdávania. Z uvedeného dôvodu sa navrhuje ustanoviť maximálny počet piatich udelených štátnych cien počas jedného dňa slávnostného odovzdávania. Obmedzenie sa viaže na počet udelených cien, nie na počet ocenených osôb, keďže štátna cena môže byť udelená aj kolektívu osôb. Navrhovaná úprava sleduje zachovanie spoločenskej vážnosti a výnimočnosti štátneho ocenenia, pričom zároveň zabezpečuje, aby zníženie finančnej odmeny malo aj reálny konsolidačný efekt na verejné financie. Ďakujem. Veľmi pekne.
49. schôdza NR SR - 12.deň - A. dopoludnia
Dátum: 2026-04-30
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

150. Ďakujem veľmi pekne, kolegovia, za faktické poznámky. A na úvod dám ešte jednu otázku pani Cigánikovej, lebo stále rozmýšľam nad tým, ako ona hovorí, že tá sloboda, mali by sme to ponechať. Teraz som si všimol, že ona dosť často chodí do tých nemocníc a fotí sa tam na sociálne siete s tými novonarodeniatkami, maličkými detičkami. A že či aj tam by ste boli rovnako za tú slobodu, keby boli reklamy v tých nemocniciach na alkohol a cigarety. Toto by ma zaujímalo, že či tiež, keď už ste za tú slobodu, že či by ste boli v pohode, keby v tých nemocniciach, na tých stenách tam boli rôzne reklamy na cigarety, na alkohol. Veľmi by ma to zaujímalo, že čo si o tom myslíte. No a ostatným kolegom chcem poďakovať za to, že si to uvedomujú a využijem ten ešte čas na to, aby som možno apeloval aj na kolegov hlavne zo SMER-u, pretože oni majú kľúče od miešačky, oni majú možnosť odhlasovať aj tento zákon a inšpiroval ma poslanec Majerský z KDH, že ja si pamätám ešte staré časy, v minulom volebnom období sme to aj my realizovali, keď sme boli vo vláde, že keď prišiel nejaký opozičný poslanec s nejakým dobrým návrhom a nebola to politika, nerobila sa z toho politika, tak dokonca prešli a my sme pár zákonov schválili opozícii, ak to boli veci, ktoré neboli vyslovene politicky exponované, a zahlasovali sme za to a ten zákon prešiel. Tak chcem vás požiadať ľudsky, aby ste skúsili zvážiť na vašich poslaneckých kluboch, či práve tento zákon by ste nemohli ukázať, možno prvýkrát počas tohto volebného obdobia také gesto a zahlasovali by ste zaňho, aby sme tak spoločne ukázali naprieč politickým spektrom, že kto je za hazard, kto je za alkohol, kto je za cigarety a kto je za to, aby sme pomohli tým ľuďom, ktorí tam, bohužiaľ, prehrávajú obrovské peniaze a verím tomu, že aj vy poznáte takýchto ľudí, ktorí takéto veci zažili. Takže apelujem na kolegov aspoň zo SMER-u, ktorí tu dnes sedia spolu s nami. Ďakujem.
49. schôdza NR SR - 12.deň - A. dopoludnia
Dátum: 2026-04-30
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

144. Ďakujem veľmi pekne kolegom za faktické, aj kolegyni Števulovej za ten odhad, že nie sú to len nejaké, pár osôb, ale ukazuje sa, že to je veľký problém na Slovensku, a to hovoria len štatistiky, ktoré sú zverejnené. Ja poznám veľa ľudí, ktorí pracujú v herniach, ktorí sa mi potom priznali, keď ukončili tú prácu, lebo my sme v tom našom mieste to zakázali. Sami mi hovorili, že ako obchádzali tie pravidlá, lebo ono, viete, na papieri to je krásne, že my kontrolujeme občianske a keď už ten človek poberá dávky a nemôže, tak nemá prístup. Ale oni práve pre týchto ľudí robia špeciálne vchody, aby im tam tie peniaze nosili. Na verejnosti, samozrejme, sa tvária, že to obmedzujú, ale proste to je jeden hnusný nechutný biznis, kde len vyťahujú cynicky od tých ľudí peniaze chladnokrvne, len aby sa nahrabali tí majitelia tých herní. Čo je zaujímavé, číslo napríklad za rok 2025, v samotných herniach, bavíme sa o výherných automatoch, hráči prehrali na Slovensku 286 milióna eur. To si viete predstaviť, aké šialené peniaze tam prehrali tí ľudia? Takže toto nie je úplne, úplne taká že téma, že no tam nejaký ten jeden-dvaja hráči na Slovensku a tu sa teraz bavíme o nezmyselnosti. Čo je ďalšie číslo zaujímavé, herne plus kasína spolu 469 miliónov eur sa prehralo na Slovensku len za rok 2025. To sú šialené čísla. To sú šialené čísla. Takže nie je to len také, že á, však dovoľme, nech si zahrajú a však sa hraje. To ešte tak pôsobí, že však sa hrajú. Čo chcete na tom zakázať? Veď to je len hra. Nie, to nie je hra. Oni tam tie peniaze vyslovene prehrávajú. To je pravda. A my chceme, aby jednoducho čo najmenej boli ovplyvňovaní tými návykovými látkami, a to sú alkohol a to sú cigarety. Každý, kto zažil alkohol a cigarety, vie, o čom hovorím.
49. schôdza NR SR - 12.deň - A. dopoludnia
Dátum: 2026-04-30
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

52. Ďakujem pekne za slovo. Pán poslanec Mikulec, tu je jasne vidieť, kto skutočne bojuje za policajtov, hasičov, záchranárov. Nie je to minister Matúš Šutaj Eštok, ktorý hovoril, že on položí hlavu na klát a on bude bojovať za tých policajtov, za hasičov, záchranárov, že on sa pobije za nich, aby mali lepšie platy, ale vo finále skutok-utek? Vykašľal sa na nich. Jediné, čo rieši, sú košele z kávových zŕn, predražené hasičské autá cez pofidérne firmy, množstvo, množstvo miliónových zákaziek cez všelijaké spriaznené hlasácke, neviem aké sponzorské firmy, tak ako to vidíme aj u iných ministrov HLAS-u, ale aby sa postavil za policajtov, aby sa postavil za záchranárov, aby sa postavil za hasičov, presne za tých ľudí, ktorí nám garantujú bezpečnosť. Keď sa niečo stane, či nejaká havária, nejaký požiar alebo, áno, aj v horskom prostredí niekto jednoducho má problémy, tak na týchto ľudí, za týchto ľudí by mal bojovať. Ale čo robí Šutaj Eštok? Bojuje len za hlasákov, svojich sponzorov, straníkov, len aby sa za každú cenu udržal na pozícii predsedu HLAS-u. Toto robí Šutaj Eštok. Takže chcem sa ti poďakovať, že si s týmto návrhom zákona prišiel, že ukazuješ tým policajtom, hasičom, záchranárom, že ti záleží na tom, aby mali lepšie podmienky, aby malo, dávalo im zmysel chodiť do roboty a chrániť nás všetkých. A opakujem ešte raz, tu sa ukazuje, kto skutočne bojuje za týchto ľudí. Takže ďakujem ti veľmi pekne a teším sa na rozpravu, kde ešte viacej rozoberieme jednotlivé kroky, ktoré sú v tomto návrhu zákona. Ďakujem pekne.
49. schôdza NR SR - 12.deň - A. dopoludnia
Dátum: 2026-04-30
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

42. Ďakujem pekne, pán poslanec Pročko, že sme sa dostali vlastne aj k tomu meritu zákona. Všetci na Slovensku vedia, mňa oslovuje množstvo podnikateľov, ľudí, ktorí zamestnávajú ľudí, ktorí si nemôžu dovoliť to, čo si dovoľuje pán minister Fantóci Kamenický, že však z cudzieho netečie, tak urobíme tam chaos pri tých dvoch sviatkoch. Vieme veľmi dobre, bavíme sa o 8. máji a o 15. septembri, kedy oni slávnostne sa na jednej strane tvária, že to ostávajú sviatky, ale na druhej strane ľuďom zobrali to voľno, ktoré mali dlhé-dlhé roky a mohli si tie dni uctiť, tak vyhnali tých ľudí do roboty. Na druhej strane hovoria, že však ale to sú sviatky naďalej, vy si to môžete uctiť. A argument Kamenického je, že koľko štát na tom zarobí, keď tí ľudia pôjdu do roboty. No lenže keď sa zistilo postupne, a my sme to rozprávali od začiatku, keď prichádzali s týmto návrhom zákona, že jednoducho tí zamestnávatelia budú mať problém, pretože vieme, že sú počas sviatkov, musia vyplácať tých zamestnancov oveľa vyššou mzdou, tak potom zrazu začal Fico hovoriť, že oni to mysleli od začiatku tak, že to tak bolo plánované. No ale každého jedného príčetného podnikateľa, zamestnávateľa, keď sa pýtate, tak len hovoria, že je to jeden veľký chaos, jeden veľký cirkus. Školy, niektoré školy konkrétne musia tú školu zatvoriť, lebo nemajú peniaze na to, že by vyplatili naviac tých všetkých zamestnancov a o tomto sa tu bavíme. O tomto chaose, cirkuse sa tu bavíme, ktorý opäť priniesli smeráci. Takže ja by som bol veľmi rád, konštruktívne sa opýtal kolegov zo SMER-u, prečo to takto dobabrali, tento zákon. Lebo už aj Kamenický sám pripúšťa, že toľko peňazí nevyberú a celé to bolo v podstate zbytočné.
49. schôdza NR SR - 11.deň - B. popoludní
Dátum: 2026-04-29
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Veľmi pekne za slov, pán podpredseda, že ešte ja môžem vystúpiť. Chcem sa poďakovať dvom kolegyňam ženám, ktoré vystúpili a nedali sa zahambiť. Chlapi zo Smeru sedia ako také kvočky, kohúty zmoknutí. A dámi, pani poslankyňa Čavojová, pani poslankyňa Plevíková, nabrali aspoň odvahu. Kolegovia zo Smeru a povedali svoj názor. Takže za to vás chválim. A teraz k tým faktom poďme, kolegynky. Takže hovoríte, že za nás nebolo nič vyplácané, či čo? Ako si to roliš, že za nás neboli žiadne 13. dôchodky? Za nás boli 13. a 14., doštudujte si, pani. Pani poslankyňa Plevíková. Dokonca my sme ešte dôchodcom dávali aj za ten covid, keď sa boli ochotní zaočkovať, aby boli zdraví, aby chránili seba a svoje okolie. Ďalší dostávali ďalšie peniaze. Špeciálna valorizácia dôchodkov. Tí dôchodcovia mali najväčší skok. Doteraz, keď chodíme do regiónu medzi ľudí, nám dôchodcovia hovoria, že nikdy nemali tak zvýšené dôchodky ako za Matoviča. To je poprvé. Podruhé. Už nejdem sa s vami sporiť, že kde si včera bol a koľko vás tu teraz je a nie je. Fakt je ten, že pome re, pome re voči vášmu poslaneckému klubu je vás tu menej ako nás. A hlasáci a SNS-áci tu nie sú. Áno, máte pravdu, aj z OĽANO tu nikto nie je, to je fakt. A teraz poďme na to, že atomovky. Ste hovorili, že atomovky sa tu prijímali. Ja som hrdý na tie atomovky, lebo tie atomovky pomáhali ľuďom. Tá lotéria, viete, komu boli tie peniaze rozdané? Ľuďom. Ľuďom, ktorí boli ochotní pomôcť a zapojiť sa do toho, aby boli ľudia zdraví. Ale vy počas vašej vlády robíte jednu veľkú lotériu, jeden veľký jackpot, ale pre vašich oligarchov a mecenášov. Mohol by tu rozprávať pán podpredseda parlamentu, jeho syn, aké má pozemky a vily a aké majú autá. Kaliňák, aké má vily a spol. Čiže toto sú.